
MINI intră într-o nouă dimensiune a plăcerii condusului şi se adresează unor segmente de public noi prin extinderea constantă a gamei de modele şi prin creativitatea neconvenţională a designului MINI. Cu numai câteva luni înainte de lansarea celui de-al patrulea model al mărcii - eveniment anunţat pentru toamna anului 2010 -, MINI îşi demonstrează potenţialul pentru extinderea gamei printr-un concept spectaculos. Prototipul va fi prezentat la Salonul Auto Internaţional de la Detroit, în perioada 16-24 ianuarie 2010.

MINI Beachcomber Concept este un prototip cu patru locuri, proiectat pentru a oferi o plăcere maximă a condusului. Acest model preia elementele definitorii MINI şi le combină cu un concept radical de caroserie deschisă.

Tracţiunea integrală ALL4 şi interiorul modulabil oferă MINI Beachcomber Concept abilităţi ideale pentru o experienţă unică de condus. Modelul nu dispune de uşi, de un acoperiş convenţional şi de celelalte elemente de caroserie care ar putea limita intensitatea contactului pe care pasagerii îl au cu mediul înconjurător. Prin aceasta, conducătorul şi cei trei pasageri devin o entitate ce comunică direct cu lumea exterioară - indiferent că se circulă prin oraş, pe drumurile dure de munte sau în bătaia brizei de la malul mării.

MINI Beachcomber Concept combină transmisia integrală cu tehnologia revoluţionară a suspensiei, iar numeroase elemente ale caroseriei contribuie la sporirea rezistenţei şi robusteţii automobilului, precum şi la ridicarea poziţiei scaunelor. Cursa generoasă a suspensiei şi jantele mări din aliaj aisgură o gardă la sol de dimensiuni mari.

Conducătorul şi pasagerii se vor bucura şi de plăcerea călătoriei pe care o creează acest concept în traficul cotidian în condiţii normale de condus. MINI Beachcomber îşi păstrează caracterul inconfundabil chiar şi atunci când cele mai dificile condiţii meteo necesită utilizarea unui acoperiş softop, a uşilor uşoare sau a elementelor de protecţie ce se pot monta în doar câteva clipe.

MINI pătrunde pe un nou teritoriu - cu al patrulea model şi o gamă completă de idei inovatoare.
MINI Beachcomber Concept reinterpretează valorile de bază ale mărcii într-un stil nou şi anticipează extinderea gamei MINI într-o manieră inedită.

Dupa numai un deceniu de la relansarea mărcii, a patra versiune MINI este acum pregătită să fie lansată pe piaţă. Un crossover unic, în stilul specific al mărcii, noul model oferă o reinterpretare a designului atât de tipic pentru MINI: confortul funcţional conferit de cele patru uşi şi cele patru scaune, interiorul variabil şi standardul unic al plăcerii condusului vor fi completate acum, în premieră, şi de posibilitatea parcugerii unor trasee off road mulţumită transmisiei integrale.

Modelele din gama MINI depăşesc cu mult tărâmul mobilităţii urbane, ceea ce i-a inspirat pe designeri să intensifice inconfundabilul sentiment MINI prin adăugarea unor noi valenţe. MINI Beachcomber Concept preia caracteristicile tehnice şi de design ale modelului de serie anunţat pentru toamna anului 2010 şi le extinde într-o expresia extremă a libertăţii.

Rezultatul este un concept nou, pentru o experienţă completă a condusului, la care se adaugă un grad de versatilitate mai mare ca niciodată în descoperirea şi explorarea de noi teritorii.

Fără îndoială, cel mai autentic mediu pentru un automobil de acest gen sunt plajele, unde MINI Beachcomber Concept, prin tracţiunea îmbunătăţită şi caroseria deschisă, oferă o libertatea de mişcare nelimitată, exprimată chiar din start de numele său.

Prin caracterul său robust şi versatil, MINI Beachcomber Concept urmează drumul deschis de Mini Moke care în anii '60 a devenit rapid o expresie a călătoriilor pline de aventură din regiunile însorite de coastă.

Unic, spcific pentru MINI şi cu un idol pentru o lungă perioadă.
MINI Beachcomber Concept este viziunea unui automobil care lasă în urmă toate standardele convenţionale şi reprezintă o expresie inovatoare pentru mobilitatea individuală a viitorului. Combinarea tracţiunii, optimizată de transmisia integrală pentru excursii pe trasee mai puţin accesibile, pune un accent evident pe plăcerea călătoriei în aer liber.

MINI Beachcomber Concept realizează o îmbinare armonioasă de caracteristici pe care numai MINI le poate furniza într-un stil autentic. Şi pentru că accentul clar pe plăcerea maximă a condusului şi curajul de a crea noi concepte au pus mereu bazele pentru noi modele în gama MINI, această versiune descoperită, cu tracţiune integrală, se evidenţiază imediat ca un MINI autentic.

Stilul MINI Beachcomber evocă un alt model legendar al mărcii: în 1964, la doar cinci ani după lansarea pe piaţă a versiunii clasice Mini, creatorul primului model, faimosul inginer Alec Issigonis, a dezvoltat o versiune decapotabilă a acestui automobil compact revoluţionar.

Caroseria Mini Moke, aşa cum era numit, a fost realizată doar din podea, praguri late în lateral, capota compartimentului motor şi parbriz. Un acoperiş rabatabil servea la protejarea conducătorului şi a pasagerilor de precipitaţii.

Cu structura sa robustă şi cu tehnologia transmisiei provenite de la Mini, acest automobil cu patru locuri a devenit un mare succes, în special în zonele însorite din SUA şi Australia. Fabricarea Mini Moke în Marea Britanie a continuat până în 1968, cu un volum al producţiei de circa 14.500 unităţi, după care procesul a fost continuat în Australia şi Portugalia.

MINI Beachcomber Concept proiectează Mini Moke în prezent. Conceptul de reducere la minim a elementelor de caroserie şi un interior simplificat urmează tradiţia unui Mini Moke deschis complet. Acest aspect este accentuat de limbajul de design inspirat de la modelul anilor ‘60 şi potenţat de diverse detalii marcante, cum ar fi grila radiatorului.

Noul model îndeplineşte cele mai moderne cerinţe în privinţa confortului şi a spaţiului, a eficienţei şi a siguranţei, în timp ce păstrează accentul clar pe plăcerea condusului în contact direct cu mediul ambiant.

Chiar şi tracţiunea integrală ALL4 face trimitere la un model din trecut, mai precis la un prototip Mini Moke din 1963, care a fost echipat de Alec Issigonis cu două motoare. La această maşină de teste - botezată sugestiv "Twini" -, roţile faţă şi cele spate erau propulsate de câte un motor cu patru cilindri din gama Mini.

Versatil, modern şi sigur în orice moment.
Modern şi actual, MINI Beachcomber Concept oferă o paletă largă de inovaţii pentru o plăcere a condusului tipică mărcii, bazate pe expertiza bogată a celui mai de succes producător premium din lume şi pe tradiţia MINI.

Cu o lungime de aproximativ patru metri şi cu un interior foarte versatil, MINI Beachcomber Concept oferă întreaga variabilitate şi spaţiu ce sunt necesare pentru a petrece timp liber într-o manieră activă. Redusă la minimum, caroseria asigură un sentiment intens de libertate, în timp ce păstrarea tuturor standardelor MINI de siguranţă garantează ocupanţilor o securitate maximă în orice moment.

MINI Beachcomber Concept dispune de o structură a caroseriei solidă şi stabilă, care încorporează trasee de sarcină şi unităţi de deformare bine definite, care contribuie la transmiterea şi absorbirea energiei de impact în cazul unei coliziuni. Siguranţa în situaţia unei răsturnări îndeplineşte cele mai înalte standarde pentru un automobil decapotabil, cadrul stabil din celula pasagerilor este capabil să reziste chiar şi în cele mai dificile situaţii, datorită montanţilor A ranforsaţi şi a unei bare dure la nivelul montanţilor D, completate de o susţinere laterală integrală în partea din spate a automobilului.

Această componentă suplimentară de securitate este finisată în culoarea caroseriei şi, prin geometria sa, conferă un standard ridicat de rezistenţă şi stabilitate. Este realizată din oţel dur pentru o rigiditate maximă şi masă optimizată, din nou în interesul unei siguranţe superioare. Acest concept al tehnologiei materialelor uşoare contribuie la scăderea centrului de greutate al automobilului pentru asigurarea unei agilităţi superioare în orice moment.

Variabilitate maximă pentru orice tip de activitate, vreme sau condiţii de drum.
Scaunele individuale din spate, culisante şi cu spătare ce pot fi rabatate complet, oferă un standard superior de confort, răspunzând cerinţelor individuale ale pasagerilor şi permite ajustarea potrivită a capacităţii de transport pentru orice nevoi. Concret, aceasta înseamnă că pasagerii şi conducătorul au posibilitatea de a stoca chiar şi echipamente sport voluminoase, cum sunt bicicletele sau wakeboarduri, în poziţii sigure prin sistemele speciale de prindere. Când este decapotat, MINI Beachcomber Concept are posibilitatea de a transporta obiecte cu lungimi considerabile, cum sunt plăcile de surf, fără nici cea mai mică problemă.

Conducătorul şi pasagerii se bucură de un acces convenabil către compartimentul de bagaje prin panoul din spate, împărţit vertical la mijloc în două secţiuni. Atunci când este necesar, partea dreaptă poate fi păstrată deschisă pentru ca obiectele voluminoase să se extindă din automobil. Elementul stâng, în schimb, este o uşă fără geam cu articulaţie laterală, ce se întinde până la spătarele scaunelor. Cutia suplimentară de stocare, montată pe uşă, evocă suportul roţii de rezervă complet închis care este întâlnit decât la modele offroad convenţionale. MINI Beachcomber Concept este echipat cu pneuri runflat şi nu necesită roată de rezervă, astfel caseta este utilizată pentru un supliment de bagaj, uşor de accesat.

Protecţie flexibilă pentru vânt şi intemperii: acoperiş moale sau hardtop inserat.
MINI Beachcomber Concept este construit pentru latura însorită a vieţii şi este ideal pentru activităţi sportive. Datorită versatilităţii, automobilul este capabil să îndeplinească o multitudine de cerinţe diferite, astfel că poate face faţă oricărei schimbări bruşte a condiţiilor din exterior.

Acoperişul soft-top se detaşează complet de caroserie şi se rabatează într-o unitate compactă. Poate fi mereu la îndemână pentru a fi instalat, oferind protecţie efectivă pentru ploaie şi de alte intemperii. Oricând este nevoie, acoperişul poate fi tras peste automobil în doar câteva secunde, prins corespunzător de prabriz, panoul din spate şi deschiderile laterale.

Realizat dintr-o fibră specială foarte uşoară şi totodată extrem de robustă, acoperişul are şi inserţii transparente de plastic pe părţile laterale şi în spate, pentru a asigura vizibilitatea. 
Ca opţiune suplimentară de protecţie fiabilă în caz de vreme rea, MINI Beachcomber Concept este disponibil cu inserţii de plastic ce se montează perfect în acoperiş, pe lateral sau în spate. Realizate dintr-un material plastic foarte uşor, aceste inserţii robuste preiau principiul unui hardtop retractabil pentru uşi şi în capota compartimentului de bagaje al automobilului.

Elementele uşilor îşi păstrează poziţia definită prin conexiunea fermă la punctele de deschidere şi la montanţii A, respectiv D. De asemenea, şi acestea sunt transparente în partea de sus pentru a oferi o bună vizibilitate către exterior, iar elementul din spate este menţinut pe poziţie prin contactul cu elementul uşii din stânga, panoul din spate al caroseriei în dreapta şi cu pragul de încărcare. Un alt hardtop este conectat la rama parbrizului în partea din faţă şi se sprijină pe puncte speciale de montaj pe bara transversală de protecţie în caz de răsturnare.

Design specific pentru MINI, reinterpretat şi concentrat pe esenţial.
Graţie limbajului clar de design, caroseria conceptului MINI Beachcomber - concentrată pe esenţial - nu lasă îndoieli că nu ar fi vorba de un automobil MINI autentic. Elementele inconfundabile de design, în fapt o reminiscenţă a mărcii, ies în evidenţă de la prima privire. Asemenea conceptului MINI Crossover prezentat în premieră la Salonul Auto de la Paris în toamna anului 2008, noul model reflectă evoluţia designului mărcii.

Consolele faţă şi spate scurte, precum şi pasajele late ale roţilor transferă aspectul general al mărcii spre MINI Beachcomber Concept. Caroseria foarte lată, care cuprinde pasajele roţilor şi se extinde în jos până la şosea, accentuează aspectul robust şi caracterul acestui prototip cu tracţiune integrală. Datorită gărzii la sol care a fost mărită, avantajul consolelor scurte iese şi mai mult în evidenţă pe teren accidentat, ceea ce permite atacarea unor rampe cu unghi mai mare.

Prin extinderea spre în faţă într-o curbă dinamică, întreaga secţiune frontală a automobilului este înclinată spre drum. Capota compartimentului motor este puternic trepanată, curba powerdome cu prizele de aer integrate simbolizează puterea şi performanţele remarcabile ale motorului supraalimentat din echiparea maşinii.

Grila radiatorului - de formă hexagonală -, din nou ceva specific pentru MINI, dispune de linii de contur care derivă direct din aspectul părţii frontale a modelului Mini Moke. Cu poziţia lor verticală, cele trei bare robuste, dispuse transversal, farurile suplimentare integrate şi grila radiatorului oferă conceptului MINI Beachcomber o prezenţă deosebit de puternică.

Accentuate de cadrul cromat de calitate, farurile urmează conturul capotei compartimentului motor şi al arcurilor roţilor şi accentuează saltul de poziţie şi de spaţiu faţă de modelele MINI disponibile până acum. O priză de aer supradimensionată în partea inferioară şi proiectoarele de ceaţă mutate mult spre exterior completează imaginea din faţă a automobilului, din nou într-un stil unic.

Imaginea laterală: robust şi agil.
Prin extinderea cu mult înspre lateral, farurile accentuează suplimentar consolele faţă scurte. Sporind senzatia de forţă, arcurile roţilor de la MINI Beachcomber permit echiparea cu jante din aliaj, de 17 ţoli, şi cu pneuri offroad cu profil adânc.

Semnalizatoarele laterale sunt poziţionate în premieră în dispunere diagonală a montantului A extins, ceea ce creează o bandă lată de culoare distinctă, exact în acelaşi loc precum la un model Mini clasic. Se formează astfel o legătură vizuală între rama parbrizului şi roţile faţă. Acest element grafic subliniază soliditatea conceptului MINI Beachcomber cu montanţii A care dau impresia că apasă cu putere pe puntea faţă. În spate, rolbarul formează o linie directă care se extinde înspre axul spate al automobilului.

Pragurile laterale masive, ce se întind între punctele de acces faţă şi spate, interacţionează cu rama închisă a caroseriei pentru un plus de sentiment de robusteţe, în timp ce vederea liberă către interior accentuează masa redusă şi agilitatea acestui prototip. Elementele stilizate din jurul punctelor de acces, la fel ca la MINI Moke, indică posibilitatea de montare a unei huse simple, ideală în cazul intemperiilor. Pe de altă parte, punctele reale de prindere şi reglare a acoperişului soft-top nu sunt vizibile de la exterior.

Designul asimetric al compartimentului de bagaje, elementul uşii de pe partea stângă şi caseta de stocare montată la exterior accentuează imaginea spatelui automobilului. Deasupra tuturor acestor caracteristici, MINI Beachcomber Concept dispune de alte elemente de design în partea din spate, definitorii pentru marcă. Stopurile, montate precum nişte enclave în panourile laterale, sunt verticale şi sunt înconjurate de o bandă cromată largă. Mai jos, spatele este dominat de liniile orizontale ce interacţionează cu pasajele musculoase ale roţilor pentru a accentua lăţimea automobilului şi poziţia sa puternică pe şosea.

Interiorul: sofisticat, versatil, robust şi plin de caracter.
Designul interior al coneptului MINI Beachcomber pune accent pe maximizarea plăcerii condusului în aer liber. Echipamentele suplimentare adăugate automobilului, precum şi linia minimalistă contribuie şi la interior la definirea caracterului acestui model. Center Speedo dispune de designul tipic pentru MINI şi cuprinde afişajul obişnuit pentru navigaţie şi funcţiile audio.

Cum MINI Beachcomber Concept are ca scop principal deplasarea în aer liber, numărul fantelor de aer a fost redus în interesul unor difuzoare suplimentare pentru sistemul HiFi, precum şi al unor instrumente speciale pentru călătorii offroad. Aceste intrumente suplimentare sunt de formă sferică, o reminiscenţă a afişajului din cockpitul unui avion. Un compas cu arc lichid, montat în stânga volanului, comunică mereu conducătorului care este drumul exact şi se mişcă în direcţia potrivită. Un alt instrument special, dispus în dreapta volanului, prezintă un orizont artificial, care arată înclinarea automobilului pe axele longitudinală, respectiv transversală.

Scaunele puternic conturate şi un mâner suplimentar pe partea pasagerului din dreapta optimizează plăcerea călătoriei pe teren dur. Gama de culori şi echipări din interiorul conceptului MINI Beachcomber dezvăluie încă o dată legătura strânsă a automobilului cu natura, suprafeţele şi tapiţeria scaunelor, prin designul lor, urmărind elemente precum pământul, aerul, apa şi focul. Toate suprafeţele de plastic de pe panoul de instrumente au un aspect nou dezvoltat, granulat, care aduce aminte de structura pământului uscat.

Suprafeţele din cockpit sunt finisate într-o nuanţă magnetică, utilizată în premieră pentru a crea o amprentă specială de lichiditate cursivă. Scaunele create special - orientate prin culoare către cele patru elemente - contribuie la evidenţierea versatilităţii conceptului MINI Beachcomber.

Şina centrală cu noi caracteristici: tot ceea ce are nevoie un sportiv este mereu la dispoziţie.
Şina centrală (Central Rail), disponibilă şi la conceptul MINI Crossover, joacă un rol deosebit de important în cazul noului model. Extinzându-se de la panoul de instrumente până la compartimentul de bagaje, această şină conectează scaunele faţă cu spatele maşinii, accentuând experienţa comună a călătoriei de care se bucură toţi pasagerii.

Un sistem de prindere, special dezvoltat pentru MNI, permite conducătorului şi pasagerilor să aşeze componente şi elemente individuale pe şina centrală, cum ar fi playere de muzică sau alte dispozitive, cotiere pentru locurile faţă şi spate, cutii de stocare sau diferite suporturi.

Şina centrală MINI este completată de un tub pentru cablu integrat, care permite utilizatorului să conecteze un telefon mobil sau un player MP3 la sistemul de entertainment al automobilului prin intermediul unui suport montat la şină. O altă opţiune este conectarea surselor suplimentare de lumină, a unei cutii frigorifice, a unui laptop sau a unui dispozitiv GPS, fiecare cu propria ei sursă de curent.

Gama de suporturi a fost extinsă special pentru MINI Beachcomber Concept, care acum include un cronometru special conceput pentru acest model, un suport de sticlă, un recipient compact pentru mâncare, precum şi o cutie pentru ochelari de soare sau de ciclism, ceea ce refletă cu claritate caracterul sportiv al acestui prototip.

MINI Beachcomber Concept: variabil şi mereu deschis la plăcerea maximă a condusului.
MINI Beachcomber oferă o plăcere a condusului în cea mai pură formă, care se concentrează pe elementele esenţiale necesare pentru bucuria autentică a mobilităţii individuale.
Prin lansarea acestui concept, MINI arată încă o dată abilitatea mărcii de a transmite valori precum plăcerea călătoriei, lifestyle şi calitate premium.

Încă de la început, MINI Beachcomber Concept oferă o avanpremieră a unei experienţe incomparabile a condusului  într-un stil nou, fără precedent, care reflectă nevoile şi dorinţele unui grup ţintă cu un stil de viaţă modern.
